Bentong

Si Domingo Vusotros Brotamante Jr. o mas kilala bilang Bentong (Enero 12, 1964 – Pebrero 9, 2019) ay isang komedyante mula sa Pilipinas. Siya ay naging talento ng ABS CBN Network.

 Talambuhay 
Ipinanganak si Bentong sa Tabaco, Albay noong Enero 12, 1964. Bago maging artista, siya ay nasa likod ng kamera bilang nagdedekorasyon ng set at nag-oopera ng crane. Bukod doon, naging kawani sa produksyon (production assistant) din siya sa ABS-CBN. Hanggang binigyan siya ni Willie Revillame ng pambihirang pagkakataon na pumasok sa kanyang programa at nang naglaon, lumabas siya bilang katuwang na host ni Revillame sa kanyang mga variety show, partikular ang Wowowee. 

Bagaman noon pa man dekada 1990, lumalabas na siya sa mga pelikula. Ang una niyang paglabas sa pelikula ay sa pelikula ni Dolphy na Home Along da Riles da Movie bilang tagapagmaneho ng karakter ni Cita Astals at naka-kredito siya bilang Boyet Rotamente. Kabilang sa iba pang mga pelikulang nilabasan niya ang Jologs (2002), The Adventures of Pureza: Queen of the Riles (2011) at Shake Rattle & Roll XV (2014). Bukod sa mga variety show sa telebisyon, lumabas din siya sa iba't ibang seryeng pantelebisyon. Isa na dito ang pagbida bilang si Mang Jules sa seryeng komedyang pangkabataan na Luv U. Kabilang sa ilan pang mga palabas sa telebisyon na lumabas siya ang Toda Max, Home Along Da Riles at Ariba! Ariba!.

Noong Pebrero 9, 2019, dinala si Bentong sa isang ospital sa Lungsod Quezon dahil sa atake sa puso dulot ng komplikasyon ng diabetes. Noong mga 5:00 ng madaling araw, idineklarang patay na siya nang dumating sa ospital.

Pilmograpiya
'Sang Linggo nAPO Sila
Magandang Tanghali Bayan
Masayang Tanghali Bayan
MTB: Ang Saya Saya
Ariba Ariba
Wowowee
Bora: Sons Of The Beach
Aalog-Alog
Star Magic Presents: Tender Loving Care
Pilipinas Win Na Win
Happy Yipee Yehey!
Luv U
Maalaala Mo Kaya

Mga sanggunian

Kategorya:Mga artista mula sa Pilipinas
Kaurian:Ipinanganak noong 1964
Kaurian:Namatay noong 2019